text: [{"text_idx": "#000000", "text": "Rally ly\u0301dni er ein grein i\u0301 hundai\u0301tro\u0301tti; rally o\u0301ly\u0301dni er ikki. Kortini eigi eg ein hund, sum hevur veri\u00f0 meistari i\u0301 ba\u0301\u00f0um. Hvussu ta\u00f0 er m\u00f8guligt, vendi eg aftur til."}, {"text_idx": "#000001", "text": "\u00c6tlanin er, at Lui ikki skal ver\u00f0a meistari i\u0301 o\u0301ly\u0301dni aftur, ho\u0301ast ta\u00f0 er ein herligur tittul."}, {"text_idx": "#000002", "text": "Rally ly\u0301dni er ein sera v\u00e6l umto\u0301kt i\u0301tro\u0301ttagrein, sum byrja\u00f0i i\u0301 USA i\u0301 1990\u2019unum. I\u0301 2006 vo\u0301ru fyrstu almennu kappingarnar i\u0301 Danmark, og i\u0301 F\u00f8royum byrja\u00f0i venjing hja\u0301 F\u00f8roya Hundaf\u00f8rarafelag i\u0301 2010. I\u0301 mi\u00f0deplinum eru samstarv millum hund og f\u00f8rara og samstarvsgle\u00f0i. Ta\u00f0 er hv\u00f8rki loyvt at skelda hundin ella at try\u0301sta hann til naka\u00f0. Hinvegin er loyvt at tosa vinarliga og eggjandi vi\u00f0 hann. At ro\u0301sa hundinum er ein ty\u0301dningarmikil partur av go\u0301\u00f0a samstarvinum. Flestallir hundar kunnu luttaka i\u0301 rally ly\u0301dni. Hja\u0301 F\u00f8roya Hundaf\u00f8rarafelag finnur tu\u0301 m.a. hesi hundasl\u00f8g: norskan lundahund, cavalier king charles spaniel, border collie, golden retrivara, sjefarahund, new foundlendara og fleiri blandingshundasl\u00f8g."}, {"text_idx": "#000003", "text": "Ein kapping i\u0301 rally ly\u0301dni er bygd upp sum ein breyt vi\u00f0 10 \u2013 15 skeltum, sum hundur og f\u00f8rari skulu ganga eftir. Ta\u00f0 er bert eitt fylgi \u2013 hundur og f\u00f8rari \u2013 inni i\u0301 senn. Hundurin skal seta seg vi\u00f0 vinstru li\u00f0 f\u00f8rarans, leggja seg, venda 360 stig til h\u00f8gru, bakka n\u00f8kur fet o.s.fr. Hv\u00f8rt fylgi byrjar vi\u00f0 100 stigum, og so ver\u00f0ur trekt fra\u0301, so hv\u00f8rt sum feilir ver\u00f0a gj\u00f8rdir."}, {"text_idx": "#000004", "text": "Ta\u00f0 l\u00f8gna vi\u00f0 feilum er, at ta\u00f0 alti\u0301\u00f0 s\u00e6r so fitt u\u0301t, ta\u0301 hinir hundarnir gera teir. Men ta\u0301 ta\u00f0 eru tu\u0301 og ti\u0301n hundur, er ta\u00f0 hv\u00f8rki fitt ella stuttligt. D\u00f8mi eru, ta\u0301 ein labradorur \u2013 er hann nevndur, er hann kendur \u2013 hevur gingi\u00f0 n\u00e6stan alla breytina uttan sto\u0301rvegis mist\u00f8k, men so beint a\u0301\u00f0renn si\u0301\u00f0sta skelti ma\u0301 pissa a\u0301 okkurt serligt sta\u00f0. Ella ta\u0301 ein new foundlendari ikki kla\u0301rar at standa i\u0301mo\u0301ti freistingini at fara u\u0301t i\u0301 Leynavatn at svala s\u00e6r a\u0301, a\u0301\u00f0renn hann ger breytina lidna."}, {"text_idx": "#000005", "text": "I\u0301 vanligu venjingarti\u0301munum l\u00e6ra vit at gera tey ymisku skeltini og venja, at hundurin skal ganga pent i\u0301millum tey. St\u00f8rsti munurin a\u0301 venjing og kapping er, at undir venjing ver\u00f0a hundarnir l\u00f8ntir vi\u00f0 go\u0301\u00f0bitum, og vit kunnu bru\u0301ka klikkjara. I\u0301 kappingum er bara loyvt at geva hundinum go\u0301\u00f0bitar beint a\u0301\u00f0renn og aftan a\u0301 kappingina. Sama er galdandi fyri klikkjaran. Go\u0301\u00f0bital\u00f8nin og klikkjarin eru sera ty\u0301\u00f0andi i\u0301 l\u00e6ringini hja\u0301 hundinum, og ti\u0301 kann vera torf\u00f8rt hja\u0301 honum at hugsavna seg uttan \u2013 serliga ta\u0301 hann ikki er no\u0301g tryggur i\u0301 ymisku venjingunum. Kappingar eru ti\u0301skil sera avbjo\u0301\u00f0andi fyri b\u00e6\u00f0i hund og f\u00f8rara."}, {"text_idx": "#000006", "text": "I\u0301 rallykappingum eru fleiri flokkar. Lui hevur vunni\u00f0 i\u0301 byrjanarflokkinum og eisini onkunti\u0301\u00f0 i\u0301 flokkinum fyri roynd og i\u0301 opna flokkinum. Men ta\u00f0 er sja\u0301ldan, at ta\u00f0 gongur v\u00e6l i\u0301 teimum ba\u0301\u00f0u seinnu flokkunum, har einki band er a\u0301 hundinum. I\u0301 2016 kla\u0301ra\u00f0i Lui seg v\u00e6l a\u00f0ru hv\u00f8rja fer\u00f0, me\u00f0an hann a\u00f0ru hv\u00f8rja fer\u00f0 bleiv koyrdur u\u0301r kappingini, ti\u0301 hann lyfti beini\u00f0 og pissa\u00f0i onkusta\u00f0ni. Ta\u0301 hundurin hja\u0301 t\u00e6r sja\u0301lvari ger sli\u0301kt, s\u00e6r ta\u00f0 als ikki fitt u\u0301t. Hvat gert tu\u0301 so? Skeldar hundin? Skeldar do\u0301maran? Skeldar venjaran? I\u0301 fyrsta lagi er banna\u00f0 at skelda i\u0301 einari rallykapping, og i\u0301 \u00f8\u00f0rum lagi havi eg fingi\u00f0 at vita, at eg ikki dugi at skelda. Ja, so er ikki anna\u00f0 at gera enn at taka i\u0301 egnan barm."}, {"text_idx": "#000007", "text": "Ein kapping i\u0301 rally ly\u0301dni er bygd upp sum ein breyt vi\u00f0 10 \u2013 15 skeltum, sum hundur og f\u00f8rari skulu ganga eftir."}, {"text_idx": "#000008", "text": "Ta\u00f0 er ju\u0301st ta\u00f0, tu\u0301 skalt eftir ti\u0301 ny\u0301ggjasta a\u0301st\u00f8\u00f0inum um hundavenjing. Hundaf\u00f8rarin hevur a\u0301byrgdina av at leggja venjingina solei\u00f0is til r\u00e6ttis, at hundurin kla\u0301rar ta\u00f0, sum tu\u0301 v\u00e6ntar av honum. Kla\u0301rar hann ta\u00f0 ikki, hevur tu\u0301 sett ov h\u00f8g kr\u00f8v og ma\u0301st ti\u0301skil l\u00e6kka tey. Hundurin l\u00e6rir mest av, at venjingin eydnast. Hundaf\u00f8rarin skal to\u0301 helst l\u00e6ra av feilunum og leggja venjingina betur til r\u00e6ttis framyvir."}, {"text_idx": "#000009", "text": "At eg eigi ein meistara i\u0301 o\u0301ly\u0301dni, er altso mi\u0301n egna a\u0301byrgd. Hundavenjing er ofta tvey fet fram og eitt aftur, so vit bakka eitt sindur og halda so a\u0301fram vi\u00f0 veglei\u00f0ing fra\u0301 okkara k\u00f8na venjara. \u00c6tlanin er, at Lui ikki skal ver\u00f0a meistari i\u0301 o\u0301ly\u0301dni aftur, ho\u0301ast ta\u00f0 er ein herligur tittul. Vit hugna og stuttleika okkum saman vi\u00f0 go\u0301\u00f0um hundavinum vi\u00f0 Leynavatn, og b\u00e6\u00f0i elska ta\u00f0. Haraftrat kunnu vit bru\u0301ka alt ta\u00f0 i\u0301 gerandisdegnum, sum vit l\u00e6ra i\u0301 rally ly\u0301dni. Um ta\u00f0 einafer\u00f0 skuldi komi\u00f0 har til, at vit fingu m\u00f8guleikan at vinna eina kapping aftur, so h\u00f8vdu vit kortini ikki sagt nei takk."}, {"text_idx": "#000012", "text": "Ti\u0301\u00f0indiKom og kappast8. september 2023 - 01:44Ansi eftir hundinum, ta\u0301 tit ganga tu\u0301r8. juni 2023 - 23:03Venjarar a\u0301 skei\u00f0 i\u0301 Danmark26. mai 2023 - 19:50Enduliga heima \u2013 eitt sindur um, at innflyta hund18. mai 2023 - 17:41Gjald fyri innflutningsloyvir h\u00e6kkar14. apri\u0301l 2023 - 23:09"}, {"text_idx": "#000013", "text": "Kom og kappast8. september 2023 - 01:44Ansi eftir hundinum, ta\u0301 tit ganga tu\u0301r8. juni 2023 - 23:03Venjarar a\u0301 skei\u00f0 i\u0301 Danmark26. mai 2023 - 19:50Enduliga heima \u2013 eitt sindur um, at innflyta hund18. mai 2023 - 17:41"}, {"text_idx": "#000014", "text": "Henda heimasi\u0301\u00f0a ny\u0301tir farspor (cookies).\nVit bru\u0301ka farspor fyri at kanna fer\u00f0sluna a\u0301 heimasi\u0301\u00f0uni og fyri at gera ti\u0301na uppliving so go\u0301\u00f0a sum m\u00f8guligt.\nFarspor tryggja, at heimasi\u0301\u00f0an riggar, sum hon skal."}, {"text_idx": "#000015", "text": "A\u0301 fch.fo ny\u0301ta vit farspor. Ta\u00f0 eru li\u0301tlar tekstfi\u0301lur, sum vi\u00f0 samtykki ti\u0301num ver\u00f0a goymdar a\u0301 telduni, teldlinum ella telefonini, ta\u0301 i\u00f0 tu\u0301 vitjar si\u0301\u00f0una. Farspor innihalda ikki ska\u00f0ilig forrit ella virus."}, {"text_idx": "#000017", "text": "Ta\u00f0 er ney\u00f0ugt at ny\u0301ta farspor, fyri at si\u0301\u00f0an skal virka eftir \u00e6tlan. Farspor kunnu eisini geva okkum yvirlit yvir, hvussu tu\u0301 ny\u0301tir si\u0301\u00f0una, so at vit kunnu menna hana eftir t\u00f8rvi og a\u0301huga ti\u0301num. Farspor gera eisini, at vit kunnu vi\u0301sa videobrot a\u0301 si\u0301\u00f0uni fra\u0301 eitt nu\u0301 YouTube. Sum heild ny\u0301ta vit farspor fyri at gera si\u0301\u00f0una so vi\u00f0komandi fyri teg, sum til ber."}, {"text_idx": "#000018", "text": "Ta\u00f0 er ymiskt. Ti\u0301\u00f0in ver\u00f0ur rokna\u00f0, fra\u0301 ti\u0301 at tu\u0301 vart inni a\u0301 si\u0301\u00f0uni seinast. Farsporini strika seg sja\u0301lv, ta\u0301 i\u00f0 ti\u0301\u00f0in er farin."}, {"text_idx": "#000019", "text": "Farspor, sum tu\u0301 fyrr hevur go\u0301\u00f0tiki\u00f0, kunnu l\u00e6tt strikast aftur. Ny\u0301tir tu\u0301 PC vi\u00f0 ny\u0301ggjari kaga, strikar tu\u0301 tey vi\u00f0 at try\u0301sta CTRL + SHIFT + Delete a\u0301 knappabor\u00f0inum."}, {"text_idx": "#000020", "text": "Gev g\u00e6tur, at ny\u0301tir tu\u0301 fleiri kagar, ma\u0301st tu\u0301 strika farspor i\u0301 \u00f8llum."}, {"text_idx": "#000021", "text": "Ta\u00f0 gert tu\u0301 vi\u00f0 at broyta stillingar i\u0301 kaganum. Hvar stillingarnar eru, veldst um, hv\u00f8nn kaga, tu\u0301 ny\u0301tir. Farspor, sum Google Analytics ny\u0301tir, kanst tu\u0301 velja fra\u0301 vi\u00f0 at installera eitt add-on i\u0301 kagan. Ta\u00f0 eitur Google Analytics Opt-out. Minst to\u0301 til, at velur tu\u0301 farspor fra\u0301, kanst tu\u0301 ikki ny\u0301ta t\u00e6r t\u00e6nastur, sum farsporini sty\u0301ra."}]